OSA I – LÄHETYKSEN KUVAUS

Kohta Kuvaus

I.1 Lähettäjä/viejä

Ilmoitetaan lähetyksen lähettävän luonnollisen tai oikeushenkilön nimi ja osoite, maa ja ISO-maakoodi (1). Tämän henkilön on oltava sijoittautunut kolmanteen maahan, lukuun ottamatta tiettyjä unionin lainsäädännössä säädettyjä tapauksia, joissa tämä voi olla sijoittautunut jäsenvaltioon.

I.2 CHED-viite

IMSOC:n antama yksilöllinen aakkosnumeerinen koodi (myös kohdissa II.2 ja III.2).

I.3 Paikallinen viite

Ilmoitetaan toimivaltaisen viranomaisen antama yksilöllinen aakkosnumeerinen koodi.

I.4 Rajatarkastusasema/valvontapiste/valvontayksikkö

Valitaan rajatarkastusaseman tai tapauksen mukaan valvontapisteen nimi. Ilmoitetaan tarvittaessa tarkastuspaikka. Kun kyseessä on vaatimustenvastaista lähetystä koskeva myöhempi CHED-P-asiakirja, ilmoitetaan vapaa-alueen tai erityisesti hyväksytyn tullivaraston valvonnasta vastaavan valvontayksikön nimi.

I.5 Rajatarkastusaseman/valvontapisteen/valvontayksikön koodi

Ilmoitetaan IMSOC:n rajatarkastusasemalle, valvontapisteelle tai valvontayksikölle antama yksilöllinen aakkosnumeerinen koodi.

I.6 Vastaanottaja/tuoja

Ilmoitetaan sen luonnollisen tai oikeushenkilön nimi ja osoite, maa ja ISO-maakoodi, jolle lähetys on tarkoitettu ja joka mainitaan esimerkiksi virallisissa todistuksissa, virallisissa varmennuksissa tai muissa asiakirjoissa, mukaan luettuina kaupalliset asiakirjat, jotka on annettu kyseisessä kolmannessa maassa. Jos tämä henkilö on sama kuin kohdassa I.8 mainittava henkilö, IMSOC täyttää tämän kohdan automaattisesti kyseisessä kohdassa annettujen tietojen perusteella. Tämä kohta on vapaaehtoinen uudelleenlastauksen tai kauttakuljetuksen tapauksessa.

I.7 Määräpaikka

Ilmoitetaan sen paikan nimi ja osoite, maa ja ISO-maakoodi, jonne lähetys toimitetaan lopullista purkamista varten. Jos tämä osoite on sama kuin kohdassa I.6 mainittava osoite, IMSOC täyttää tämän kohdan automaattisesti kyseisessä kohdassa annettujen tietojen perusteella. Tämän paikan on sijaittava jossakin jäsenvaltiossa, myös silloin kun on kyse kauttakuljetuksesta – siten kuin se määritellään asetuksen (EU) 2017/625 3 artiklan 44 kohdassa – johon kuuluu tavaroiden varastointi. Kun kyseessä on kauttakuljetus ilman tavaroiden varastointia, määrämaana oleva kolmas maa ilmoitetaan kohdassa I.22. Tarvittaessa ilmoitetaan myös määräpaikkana olevan laitoksen rekisteröinti- tai hyväksymisnumero. Lähetyksistä, jotka jaetaan osiin rajatarkastusasemalla, ilmoitetaan ensimmäisessä CHED-asiakirjassa määräpaikaksi rajatarkastusasema. Myöhemmissä CHED-asiakirjoissa ilmoitetaan määräpaikka kunkin jaetun lähetyksen osan osalta. Valvontapisteeseen siirrettävistä lähetyksistä ilmoitetaan määräpaikaksi valvontapiste. IMSOC saattaa automaattisesti täyttää tämän kohdan kohdassa I.20 annettujen tietojen perusteella. Kun lähetykset siirretään jatkokuljetuksen määräpaikkana olevaan tilaan, määräpaikka on pakollinen ainoastaan, jos se on eri kuin jatkokuljetuksen määräpaikkana oleva tila.

I.8 Lähetyksestä vastaava toimija

Ilmoitetaan sen jäsenvaltiossa toimivan luonnollisen tai oikeushenkilön nimi ja osoite, maa ja ISO-maakoodi, joka vastaa lähetyksestä, kun se esitetään rajatarkastusasemalla, ja joka tekee tuojana tai tuojan puolesta tarvittavat ilmoitukset toimivaltaisille viranomaisille. Tämä toimija voi olla sama kuin kohdassa I.6 ilmoitettu toimija, ja sen on oltava sama kuin kohdassa I.35 ilmoitettu toimija. IMSOC voi täyttää tämän kohdan automaattisesti. Kun kyseessä on myöhempi CHED-asiakirja, ilmoitetaan sen henkilön nimi ja osoite, joka vastaa lähetyksen esittämisestä myöhempää virallista valvontaa varten myöhemmässä paikassa. Kun kyseessä on vaatimustenvastaista lähetystä koskeva myöhempi CHED-P-asiakirja, ilmoitetaan sen henkilön nimi ja osoite, joka vastaa menettelyistä tullivarastoinnin jälkeen.

I.9 Lähetyksen mukana seuraavat asiakirjat

Valitaan vaadittavien lähetyksen mukana seuraavien asiakirjojen tyyppi: esim. viralliset todistukset, viralliset varmennukset, luvat, ilmoitukset tai muut asiakirjat, mukaan lukien kaupalliset asiakirjat. Ilmoitetaan lähetyksen mukana seuraavien asiakirjojen yksilöllinen koodi ja antomaa. Antopäivä ei kuitenkaan ole pakollinen. Jos virallinen todistus on luotu IMSOC:ssa, ilmoitetaan virallisen todistuksen kohdassa I.2a oleva yksilöllinen aakkosnumeerinen koodi. Kaupallisen asiakirjan viitenumerot: ilmoitetaan esimerkiksi lentorahtikirjan numero, konossementin numero tai junan tai maantieajoneuvon kaupallinen numero.

I.10 Ennakkoilmoitus

Ilmoitetaan saapumispaikkaan, jossa rajatarkastusasema sijaitsee, saapumisen arvioitu päivämäärä ja kellonaika. CHED-D / CHED-PP Ilmoitetaan valvontapisteeseen saapumisen arvioitu päivämäärä ja kellonaika, kun kyseessä on myöhempi CHED-asiakirja, joka koskee siirtoa valvontapisteeseen.

I.11 Alkuperämaa

IMSOC saattaa automaattisesti täyttää tämän kohdan kohdassa I.31 annettujen tietojen perusteella. CHED-A Ilmoitetaan oleskelumaa mukana seuraavassa virallisessa todistuksessa ilmoitetun vaaditun oleskeluajan aikana. Kun kyseessä ovat rekisteröidyt hevoset, jotka tuodaan takaisin unioniin sen jälkeen, kun ne on tilapäisesti viety alle 30, 60 tai 90 päivän ajaksi tiettyihin kolmansiin maihin raveja, kilpailuja ja kulttuuritapahtumia varten, ilmoitetaan maa, josta ne viimeksi lähetettiin. CHED-P Ilmoitetaan maa, jossa tuotteet on tuotettu, valmistettu tai pakattu (merkitty tunnistusmerkillä). Kun kyseessä ovat unioniin palautettavat tuotteet, joita tarkoitetaan asetuksen (EU) 2017/625 77 artiklan 1 kohdan h alakohdassa, tai jotka tuodaan takaisin unioniin kolmansien maiden kautta tapahtuneen kauttakuljetuksen jälkeen (sellaisena kuin se määritellään kyseisen asetuksen 3 artiklan 44 kohdan b alakohdassa), ilmoitetaan alkuperäjäsenvaltio. CHED-PP Ilmoitetaan kasvinterveystodistuksessa mainittu (mainitut) alkuperämaa(t), jo(i)ssa kasvit, kasvituotteet tai muut tavarat on kasvatettu, tuotettu, varastoitu tai jalostettu. CHED-D Ilmoitetaan tavaroiden alkuperämaa tai maa, jossa ne on kasvatettu, korjattu tai tuotettu.

I.12 Alkuperäalue

Kun unionin lainsäädännön mukaiset aluejakotoimenpiteet vaikuttavat eläimiin tai tavaroihin, ilmoitetaan hyväksyttyjen alueiden, vyöhykkeiden tai lokeroiden koodi. IMSOC saattaa automaattisesti täyttää tämän kohdan kohdassa I.31 annettujen tietojen perusteella. CHED-PP Jos alkuperämaa on virallisesti julistanut tietyt alueet vapaiksi tietystä tuhoojasta, ilmoitetaan kasvin, kasvituotteen tai muun tavaran alkuperäalue.

I.13 Kuljetusvälineet

Valitaan rajatarkastusasemalle saapuvien eläinten tai tavaroiden osalta jokin seuraavista kuljetusvälineistä ja ilmoitetaan sen tunnistetiedot: — lentokone (ilmoitetaan lennon numero); — alus (ilmoitetaan aluksen nimi ja numero); — junavaunu (junan tunnistetiedot ja vaunun numero); — maantieajoneuvo (ilmoitetaan rekisterinumero ja mahdollisen perävaunun rekisterinumero). Kun kyseessä on lautta, rastitetaan kohta ”Alus” ja ilmoitetaan maantieajoneuvo(je)n tunnistetiedot ja rekisterinumero (ja mahdollisen perävaunun rekisterinumero) sekä lisäksi suunnitellun lautan nimi. CHED-PP Kuljetusvälineen tunnistetietoja ei edellytetä.

I.14 Lähetysmaa

CHED-P / CHED-PP / CHED-D Ilmoitetaan maa, jossa tavarat lastattiin lopulliseen kuljetusvälineeseen unioniin kuljetusta varten. Joissakin tapauksissa, joissa siirtäminen koskee useampaa kuin yhtä maata ennen unioniin saapumista (kolmikantaliikenne), kyseessä voi olla se kolmas maa, jossa virallinen todistus annettiin. Tätä kohtaa ei ole CHED-A-asiakirjassa.

I.15 Alkuperälaitos

Jos unionin lainsäädännössä niin vaaditaan, ilmoitetaan alkuperälaitoksen(-sten) nimi ja osoite, maa ja ISO-maakoodi. Jos unionin lainsäädännössä niin vaaditaan, ilmoitetaan sen rekisteröinti- tai hyväksymisnumero. IMSOC saattaa automaattisesti täyttää tämän kohdan kohdassa I.31 annettujen tietojen perusteella.

I.16 Kuljetusolosuhteet

CHED-P / CHED-D Ilmoitetaan tarvittaessa vaadittu lämpötila kuljetuksen aikana (huoneenlämpö, jäähdytetty, pakastettu). Ainoastaan yksi vaihtoehto voidaan valita. Tätä kohtaa ei ole CHED-A- ja CHED-PP-asiakirjassa.

I.17 Kontin numero/sinetin numero

Ilmoitetaan tarvittaessa kontin numero ja sinetin numero (useampi kuin yksi mahdollinen). Kun kyseessä on virallinen sinetti, ilmoitetaan virallisessa todistuksessa mainittu virallisen sinetin numero ja merkitään rasti kohtaan ”Virallinen sinetti” tai ilmoitetaan mikä tahansa muu mukana seuraavissa asiakirjoissa mainittu sinetti.

I.18 Tavaralle annettu todistus seuraavaan tarkoitukseen

Valitaan virallisessa todistuksessa (jos tällaista edellytetään) tai kaupallisessa asiakirjassa määritetty eläinten siirron tarkoitus, tavaroiden aiottu käyttötarkoitus tai luokka: CHED-A: Kasvatus/tuotanto, lihotus, suljetut pitopaikat, koirat/kissat/fretit (tai ilmoitetaan, jos enemmän kuin viisi koiraa/kissaa/frettiä siirretään muihin kuin kaupallisiin tarkoituksiin), koristevesieläimet, teurastamo, karanteeni, rekisteröidyt hevoseläimet, uudelleensijoitus (ainoastaan vesiviljelyeläinten osalta), kiertävät sirkukset ja eläinnäytökset, näyttely, istutus tai muu. CHED-P: Ihmisravinnoksi, eläinten rehuksi, farmaseuttiseen käyttöön, tekniseen käyttöön, kaupalliset näytteet, jatkokäsittelyyn tai muuhun käyttöön. CHED-D: Ihmisravinnoksi, ihmisravinnoksi jatkokäsittelyn jälkeen, eläinten rehuksi, näytteeksi tai näytteillepanoon tai muuhun käyttöön. Tätä kohtaa ei ole CHED-PP-asiakirjassa.

I.19 Tavaroiden vaatimustenmukaisuus

Tämä kohta on ainoastaan CHED-P-asiakirjassa. Rastitetaan kohta ”Vaatimustenmukainen”, jos tavarat ovat asetuksen (EU) 2017/625 1 artiklan 2 kohdan a ja d alakohdassa tarkoitettujen sääntöjen mukaisia. Rastitetaan kohta ”Ei-vaatimustenmukainen”, kun tavarat/tavaroita — eivät ole asetuksen (EU) 2017/625 1 artiklan 2 kohdan a alakohdassa tarkoitettujen sääntöjen mukaisia; ja — ovat kyseisen artiklan d alakohdassa tarkoitettujen sääntöjen mukaisia; ja — ei ole tarkoitettu saatettavaksi markkinoille.

I.20 Uudelleenlastaus/siirtäminen/jatkokuljetus (mihin)

CHED-A (jatkokuljetus) Ilmoitetaan määrämaana olevan kolmannen maan nimi ja ISO-maakoodi, jos eläimet pysyvät samassa aluksessa tai lentokoneessa ja ne on tarkoitus lähettää suoraan johonkin kolmanteen maahan käymättä toisessa unionin satamassa tai laskeutumatta toiselle unionin lentoasemalle. Ilmoitetaan sen unionissa sijaitsevan seuraavan rajatarkastusaseman nimi, jonne eläimet jatkavat matkaansa samalla aluksella tai lentokoneella virallista lisävalvontaa varten. CHED-P (uudelleenlastaus) Ilmoitetaan määrämaana olevan kolmannen maan nimi ja ISO-maakoodi, jos tuotteet lastataan uudelleen toiseen alukseen tai lentokoneeseen ja ne on tarkoitus lähettää suoraan johonkin kolmanteen maahan käymättä toisessa unionin satamassa tai laskeutumatta toiselle unionin lentoasemalle. Ilmoitetaan sen unionissa sijaitsevan seuraavan rajatarkastusaseman nimi, jossa tuotteet on määrä lastata uudelleen virallista lisävalvontaa varten. CHED-PP (uudelleenlastaus/siirtäminen) Ilmoitetaan sen unionissa sijaitsevan seuraavan rajatarkastusaseman tai valvontapisteen nimi, jonne kuljettamista varten tavarat on määrä lastata uudelleen tai jonne ne on määrä siirtää virallista lisävalvontaa varten. CHED-D (siirtäminen) Ilmoitetaan sen unionissa sijaitsevan valvontapisteen nimi, jonne tavarat on määrä siirtää virallista lisävalvontaa varten, jos lähetys valitaan tunnistus- ja fyysisiin tarkastuksiin.

I.21 Jatkokuljetus määräpaikkaan

CHED-PP / CHED-D Ilmoitetaan luvan saanut jatkokuljetuksen määräpaikkana oleva tila, jonne lähetys on tarkoitus kuljettaa sen jälkeen, kun se on rajatarkastusasemalla valittu tunnistus- ja fyysisiin tarkastuksiin.

I.22 Kauttakuljetus (mihin)

Ilmoitetaan määrämaana olevan kolmannen maan nimi ja ISO-maakoodi. Ilmoitetaan poistumisrajatarkastusaseman nimi niiden vaatimustenvastaisten lähetysten osalta, jotka kulkevat unionin alueen kautta maanteitse, rautateitse tai vesitse (ulkoinen passitus). Tätä kohtaa ei ole CHED-D-asiakirjassa.

I.23 Sisämarkkinoille

Tämä kohta rastitetaan, jos lähetys on tarkoitus saattaa unionin markkinoille.

I.24 Ei-vaatimustenmukaiset tavarat

Tämä kohta on ainoastaan CHED-P-asiakirjassa. Valitaan määräpaikka, jonne lähetys toimitetaan, ja ilmoitetaan tarvittaessa rekisteröintinumero: erityisesti hyväksytty tullivarasto, vapaa-alue tai alus (mukaan lukien sen nimi ja toimitussatama).

I.25 Takaisintuonti

CHED-A: Tämä kohta rastitetaan, jos kyseessä on rekisteröityjen hevosten takaisintuonti unioniin sen jälkeen, kun ne on tilapäisesti viety alle 30, 60 tai 90 päivän ajaksi tiettyihin kolmansiin maihin raveja, kilpailuja ja kulttuuritapahtumia varten. Tämä kohta rastitetaan, jos kyseessä on sellaisten eläinten takaisintuonti, jotka ovat peräisin unionista ja palaavat unioniin jonkin kolmannen maan evättyä niiden pääsyn. CHED-P / CHED-PP Tämä kohta rastitetaan, jos kyseessä on sellaisten tavaroiden takaisintuonti, jotka ovat peräisin unionista ja palaavat unioniin jonkin kolmannen maan evättyä niiden pääsyn. Tätä kohtaa ei ole CHED-D-asiakirjassa.

I.26 Tilapäinen maahantuonti

Tämä kohta on vain CHED-A-asiakirjassa, ja se koskee vain rekisteröityjä hevosia. Poistumispaikka – ilmoitetaan poistumisrajatarkastusasema. Poistumispäivä – ilmoitetaan poistumispäivä (tämän on oltava alle 90 päivää maahantuonnin jälkeen).

I.27 Kuljetusväline rajatarkastusaseman/varastoinnin jälkeen

Tämä kohta voidaan täyttää ennakkoilmoituksen jälkeen, ja se on pakollinen seuraavien osalta: — neuvoston asetuksen (EY) N:o 1/2005 (2) soveltamisalaan kuuluvat eläimet (CHED-A); — tavarat, joita koskee jokin seuraavista: uudelleenlastaus, suora kauttakulku, seuranta, takaisintuonti tai toimitus kaikkiin valvontaa suorittaviin määräpaikkoihin, mukaan lukien jatkokuljetuksen määräpaikkana oleva tila tai valvontapiste, jossa edellytetään lisää virallista valvontaa (CHED-P, CHED-PP, CHED-D); — kauttakuljetuksessa olevat ei-vaatimustenmukaiset tavarat (CHED-P). Valitaan yksi seuraavista kuljetusvälineistä: lentokone, alus, junavaunu tai maantieajoneuvo (ks. ohjeet kohdassa I.13). CHED-PP Jos kontin numero ilmoitetaan kohdassa I.17, kuljetusvälinettä ei tarvitse ilmoittaa.

I.28 Eläinkuljettaja

Tämä kohta on pakollinen ainoastaan CHED-A-asiakirjassa, kun käytetään kohtaa I.27. Ilmoitetaan kuljetuksesta vastaavan luonnollisen tai oikeushenkilön nimi ja osoite, maa ja ISO-maakoodi. Ilmoitetaan tapauksen mukaan rekisteröinti- tai hyväksymisnumero.

I.29 Lähtöpäivä

Tämä kohta on pakollinen ainoastaan CHED-A-asiakirjassa, kun käytetään kohtaa I.27. Ilmoitetaan rajatarkastusasemalta lähdön arvioitu päivämäärä ja kellonaika.

I.30 Reittisuunnitelma

Tämä kohta on ainoastaan CHED-A:ssa ja viittaa asetuksen (EY) N:o 1/2005 vaatimuksiin.

I.31 Lähetyksen kuvaus

Täytetään esimerkiksi virallisten todistusten, virallisten varmennusten, ilmoitusten tai muiden asiakirjojen, myös kaupallisten asiakirjojen, perusteella siten, että tavaroista annetaan riittävä kuvaus, jonka perusteella ne voidaan tunnistaa ja maksut laskea, esimerkiksi yhdistetyn nimikkeistön (CN) koodi ja nimike, Taric-koodi, EPPO-koodi, laji (taksonominen tieto), nettopaino (kg). Ilmoitetaan siemennesteen, munasolujen ja alkioiden osalta olkien lukumäärä. On ilmoitettava pakkausten luonne ja lukumäärä, pakkausten tyyppi (UN/CEFACT-standardien mukaan), erän numero, yksilöllinen tunnistenumero, passin numero, tuotelaji. Kun kyseessä on myöhempi CHED-asiakirja, täydennetään edellisessä CHED-asiakirjassa ilmoitettu tavaroiden määrä. CHED-P: Rastitetaan kohta ”Loppukuluttaja”, jos tuotteet pakataan loppukuluttajaa varten.

I.32 Pakkausten kokonaislukumäärä

Ilmoitetaan tarvittaessa lähetykseen kuuluvien pakkausten kokonaislukumäärä.

I.33 Kokonaismäärä

CHED-A: Ilmoitetaan tarvittaessa eläinten kokonaislukumäärä. CHED-P: Ilmoitetaan siemennesteen, munasolujen ja alkioiden osalta tarvittaessa olkien kokonaismäärä. CHED-PP / CHED-D: Ilmoitetaan tapauksen mukaan kappalemäärä tai tilavuus.

I.34 Kokonaisnettopaino (kg)/kokonaisbruttopaino (kg)

Kyseessä on kokonaisnettopaino (eli itse eläinten tai tavaroiden massa ilman niitä lähinnä olevia säiliöitä tai mitään pakkauksia), jonka IMSOC laskee automaattisesti kohtaan I.31 merkittyjen tietojen perusteella. Ilmoitetaan kokonaisbruttopaino (eli eläinten tai tavaroiden ja niitä lähinnä olevan säiliön sekä kaikkien pakkauksien yhteenlaskettu massa, kuitenkin ilman kuljetuskontteja ja muita kuljetuslaitteita). Tätä tietoa ei edellytetä CHED-PP-asiakirjassa.

I.35 Vakuutus

Lähetyksestä vastaavan luonnollisen henkilön on allekirjoitettava vakuutus, jota voidaan mukauttaa käytetyn CHED-asiakirjan mukaisesti: Minä, allekirjoittanut toimija, joka vastaan edellä kuvatusta lähetyksestä, vakuutan, että tietämykseni ja uskomukseni mukaan tämän asiakirjan osassa I annetut lausunnot ovat oikeita ja täydellisiä, ja suostun noudattamaan virallista valvontaa koskevan asetuksen (EU) 2017/625 vaatimuksia, joihin kuuluvat myös maksut virallisesta valvonnasta, lähetysten edelleenlähettämisestä, eläinten karanteeniin asettamisesta tai eristämisestä tahi tarvittaessa lopettamisesta ja hävittämisestä. Allekirjoitus (allekirjoittaja sitoutuu ottamaan vastaan palautuvat kauttakuljetettavat lähetykset, joiden maahanpääsyn jokin kolmas maa epää).

OSA II – TARKASTUKSET

Kohta Kuvaus

II.1 Aiempi CHED

Tämä on IMSOC:n antama yksilöllinen aakkosnumeerinen koodi CHED-asiakirjalle, jota käytetään ennen kuin lähetys on jaettu osiin tai ennen uudelleenlastausta (jos suoritetaan virallista valvontaa), korvaamista, peruuttamista tai siirtämistä valvontapisteeseen.

II.2 CHED-viite

Kohdassa I.2 mainittu yksilöllinen aakkosnumeerinen koodi.

II.3 Asiakirjatarkastus

Näihin kuuluvat tarkastukset, joissa selvitetään kansallisten vaatimusten täyttymistä sellaisten eläinten ja tavaroiden tapauksessa, joiden osalta kaikkia unioniin pääsyn edellytyksiä ei säännellä unionin lainsäädännöllä.

II.4 Tunnistustarkastus

Rastitetaan tapauksen mukaan ”Kyllä” tai ”Ei”. CHED-A Rastitetaan ”Ei”, jos eläinten on tarkoitus jatkaa matkaansa meri- tai ilmateitse samalla aluksella tai ilma-aluksella yhdeltä rajatarkastusasemalta toiselle rajatarkastusasemalle, ja virallinen valvonta on tarkoitus saattaa päätökseen seuraavalla rajatarkastusasemalla. CHED-P Rastitetaan ”Ei”, jos tavarat lastataan kuljetusvälineestä toiseen yhdeltä rajatarkastusasemalta toiselle rajatarkastusasemalle kuljettamista varten. CHED-PP Rastitetaan ”Ei”, jos tavarat siirretään valvontapisteeseen tai lastataan kuljetusvälineestä toiseen yhdeltä rajatarkastusasemalta toiselle rajatarkastusasemalle kuljettamista varten. Rastitetaan ”Ei”, jos alennettu tarkastustiheys riittää tai tunnistustarkastusta ei vaadita. CHED-D Rastitetaan ”Ei”, jos tavarat siirretään valvontapisteeseen.

II.5 Fyysinen tarkastus

Rastitetaan tapauksen mukaan ”Kyllä” tai ”Ei”. CHED-A Tähän sisältyvät suoritetun kliinisen tarkastuksen tulokset sekä eläinten kuolleisuus ja sairastuvuus. Rastitetaan ”Ei”, jos eläinten on tarkoitus jatkaa matkaansa meri- tai ilmateitse samalla aluksella tai ilma-aluksella yhdeltä rajatarkastusasemalta toiselle rajatarkastusasemalle asiaa koskevan unionin lainsäädännön mukaisesti, ja virallinen valvonta on tarkoitus saattaa päätökseen seuraavalla rajatarkastusasemalla. CHED-P Rastitetaan ”Alennettu tarkastustiheys”, jos asetuksen (EU) 2017/625 54 artiklan 3 kohdan nojalla hyväksyttävien sääntöjen mukaisesti lähetystä ei ole valittu fyysistä tarkastusta varten vaan sitä pidetään hyväksyttävästi tarkastettuna ainoastaan asiakirja- ja tunnistustarkastuksen perusteella. Rastitetaan ”Muu”, jos tarkoitetaan takaisintuontia, seurantaa tai passitusmenettelyjä. Tämä koskee myös eläimiä ja tavaroita, jotka lastataan kuljetusvälineestä toiseen yhdeltä rajatarkastusasemalta toiselle rajatarkastusasemalle kuljettamista varten asetuksen (EU) 2017/625 51 artiklan 1 kohdan b alakohdan nojalla hyväksyttävien sääntöjen mukaisesti. CHED-PP Rastitetaan ”Alennettu tarkastustiheys”, jos asetuksen (EU) 2017/625 54 artiklan 3 kohdan nojalla hyväksyttävien sääntöjen mukaisesti lähetystä ei ole valittu tunnistus- ja fyysistä tarkastusta varten vaan sitä pidetään hyväksyttävästi tarkastettuna ainoastaan asiakirjatarkastuksen perusteella. Rastitetaan ”Muu”, jos tarkoitetaan takaisintuontia, seurantaa tai passitusmenettelyjä. Tämä koskee myös tavaroita, jotka lastataan kuljetusvälineestä toiseen yhdeltä rajatarkastusasemalta toiselle rajatarkastusasemalle kuljettamista varten asetuksen (EU) 2017/625 51 artiklan 1 kohdan b alakohdan nojalla hyväksyttävien sääntöjen mukaisesti. CHED-D Rastitetaan ”Ei”, jos tavarat siirretään valvontapisteeseen.

II.6 Laboratoriotestit

Rastitetaan ”Kyllä”, jos testi on suoritettu. Testi: valitaan sen aineen tai patogeenin luokka, josta laboratoriotesti on tehty. — rastitetaan ”Pistokoe”, jos lähetystä ei pidätetä rajatarkastusasemalla odotettaessa testitulosta. Kohtaa ei rastiteta, jos lähetyksestä otetaan näytteitä muissa tämän kohdan vaihtoehdoissa kuvattuja laboratoriotestejä varten. — rastitetaan ”Epäily”, kun eläinten ja tavaroiden epäillään olevan unionin lainsäädännön vastaisia ja ne pidätetään rajatarkastusasemalla odotettaessa testitulosta; — rastitetaan ”Kiireelliset toimenpiteet”, kun eläimiin ja tavaroihin kohdistuu erityisiä kiireellisiä toimenpiteitä ja ne pidätetään rajatarkastusasemalla odotettaessa testitulosta, ellei jatkokuljetus määräpaikkaan ole sallittua. Testitulos: — rastitetaan ”Kesken”, jos lähetys voi lähteä rajatarkastusasemalta odottamatta testitulosta. — rastitetaan ”Tyydyttävä” tai ”Ei tyydyttävä”, jos testitulos on saatavilla. CHED-P Rastitetaan ”Pakollinen”, jos näytteenottoa edellytetään unionin lainsäädännön mukaisesti, eikä lähetystä pidätetä rajatarkastusasemalla odotettaessa testitulosta. Rastitetaan ”Tehostettu valvonta”, jos eläimiin ja tavaroihin sovelletaan tehostettua valvontaa koskevista menettelyistä asetuksen (EU) 2017/625 65 artiklan 6 kohdan nojalla hyväksyttäviä sääntöjä, ja ne pidätetään rajatarkastusasemalla odotettaessa testitulosta. CHED-PP Rastitetaan ”Näytteenotto piilevän tartunnan varalta”, jos näytteenottoa edellytetään unionin lainsäädännön mukaisesti, eikä lähetystä pidätetä rajatarkastusasemalla odotettaessa testitulosta. CHED-D Rastitetaan ”Valvonnan tiheyden tilapäinen lisääminen” silloin, kun tavaroihin kohdistuu toimenpiteitä, jotka edellyttävät valvonnan tiheyden tilapäistä lisäämistä (asetuksen (EU) 2017/625 47 artiklan 2 kohdan b alakohta), ja tavarat pidätetään rajatarkastusasemalla odotettaessa testitulosta, ellei jatkokuljetus määräpaikkaan ole sallittua.

II.7 Hyvinvointitarkastus

Tämä kohta on ainoastaan CHED-A-asiakirjassa. Rastitetaan ”Ei”, jos eläviä eläimiä ei pureta kohdassa I.4 ilmoitetulla rajatarkastusasemalla eikä lastata kuljetusvälineestä toiseen toiselle rajatarkastusasemalle kuljettamista varten eikä niille ole tehty hyvinvointitarkastusta. Rastitetaan ”Tyydyttävä” tai ”Ei tyydyttävä”, jos eläinten ja kuljetusolojen tarkastuksen tulokset ovat saatavilla.

II.8 Kuljetuksen vaikutukset eläimiin

Tämä kohta on ainoastaan CHED-A-asiakirjassa. Ilmoitetaan määrät kuljetuksen aikana kuolleista eläimistä tai eläimistä, jotka eivät ole kuljetuskuntoisia, sekä poikimisten tai keskenmenojen määrät (eli kuinka monta naarasta on poikinut tai saanut keskenmenon kuljetuksen aikana). Suurina määrinä kuljetettavista eläimistä (esim. untuvikoista, kaloista tai nilviäisistä) ilmoitetaan tapauksen mukaan arvio kuolleitten tai ei-kuljetuskuntoisten eläinten määrästä.

II.9 Hyväksytään uudelleen lastattavaksi/siirrettäväksi/jatkokuljetukseen (mihin)

Tämä kohta rastitetaan, jos lähetys voidaan hyväksyä uudelleen lastattavaksi/siirrettäväksi/jatkokuljetukseen. Uudelleenlastaus ei koske CHED-A- ja CHED-D-asiakirjoja.

II.10 Hyväksytään jatkokuljetettavaksi määräpaikkaan

CHED-PP / CHED-D Tämä kohta rastitetaan, jos lähetys voidaan hyväksyä jatkokuljetettavaksi määräpaikkaan.

II.11 Hyväksytään kauttakuljetukseen

Tämä kohta rastitetaan, jos lähetys voidaan hyväksyä kauttakuljetusta varten. Tätä kohtaa ei ole CHED-D-asiakirjassa.

II.12 Hyväksytään sisämarkkinoille

Tämä kohta rastitetaan, jos virallisesta valvonnasta saadaan myönteiset tulokset riippumatta siitä, onko eläimet tai tavarat asetettu tullimenettelyyn ”luovutus vapaaseen liikkeeseen” rajalla tai myöhemmin unionissa. CHED-A Jos eläinten saattaminen markkinoille (unionin tai kansallisessa lainsäädännössä säädettyjen) erityisten edellytysten mukaisesti on sallittu, ilmoitetaan valvonnan suorittava määräpaikka: teurastamo, suljettu pitopaikka, karanteeni tai paikallinen käyttö. CHED-P Rastitetaan tuotteen käyttötarkoitus. Niiden eläimistä saatavien sivutuotteiden osalta, joita on jatkokäsiteltävä mutta joihin ei sovelleta asetuksen (EU) 2017/625 77 artiklan 2 kohdan nojalla hyväksyttäviä kuljetusten seurantavaatimuksia, täytetään kohta II.18. CHED-D Rastitetaan tuotteen käyttötarkoitus: ihmisravinnoksi, eläinten rehuksi tai muu.

II.13 Hyväksytään seurantaan

Tämä kohta on ainoastaan CHED-A- ja CHED-P-asiakirjassa, ja se koskee lähetystä, jota seurataan asetuksen (EU) 2017/625 77 artiklan 2 kohdan nojalla hyväksyttävien edellytysten mukaisesti.

II.14 Hyväksytään ei-vaatimustenmukaisiksi tavaroiksi

Tämä kohta on ainoastaan CHED-P-asiakirjassa. Valitaan valvonnan suorittava määräpaikka: erityisesti hyväksytty tullivarasto, vapaa-alue tai alus.

II.15 Hyväksytään tilapäiseen maahantuontiin

Tämä kohta on vain CHED-A-asiakirjassa, ja se koskee vain rekisteröityjä hevosia. Tämä kohta rastitetaan, kun annetaan lupa tuoda eläimet unionin alueelle kohdassa I.26 mainittuun päivämäärään saakka.

II.16 Ei hyväksytä

Tällä tarkoitetaan lähetyksiä, joiden osalta virallisen valvonnan tulos ei ole myönteinen ja joiden pääsy unioniin evätään. Ilmoitetaan päivämäärä, johon mennessä toimenpide on toteutettava. CHED-A Rastitetaan ”Lopettaminen”, jos eläinten lihaa ei saa käyttää ihmisravinnoksi. Rastitetaan ”Edelleenlähettäminen”, jos eläimet lähetetään takaisin. Rastitetaan ”Teurastus”, jos eläinten lihaa voidaan käyttää ihmisravinnoksi myönteisen tarkastuksen jälkeen. Rastitetaan ”Hävittäminen”, jos eläimet ovat kuolleita rajatarkastusasemalle saavuttaessa. CHED-P / CHED-D Rastitetaan ”Hävittäminen”, ”Edelleenlähettäminen”, ”Erityiskäsittely” tai ”Käyttö muuhun tarkoitukseen”. CHED-PP Rastitetaan ”Asianmukainen käsittely”, ”Pääsyn epääminen”, ”Määrätty karanteeniin”, ”Hävittäminen”, ”Edelleenlähettäminen”, ”Teollinen jalostus” tai ”Muu”.

II.17 Hylkäämisen perusteet

CHED-A Rastitetaan ”Asiakirjatarkastus”, jos kyseessä on puuttuva todistus, alkuperäisen todistuksen puuttuminen, väärä malli, väärennetty todistus, virheelliset päivämäärät, allekirjoituksen tai leiman puuttuminen, virheellinen viranomainen, puuttuva laboratorioraportti, lisätakeiden puuttuminen tai kansallinen vaatimus ei täyty. Rastitetaan ”Alkuperä”, jos kyseessä on muu kuin tuontiin hyväksytty maa, muu kuin tuontiin hyväksytty vyöhyke tai muu kuin tuontiin hyväksytty laitos. Rastitetaan ”Tunnistustarkastus”, jos tunnistetiedot tai asiakirja eivät vastaa lähetystä, kuljetusväline ei vastaa ilmoitettua, yksilöllinen tunniste puuttuu tai yksilöllinen tunnistenumero tai laji ei vastaa ilmoitettua. Rastitetaan ”Fyysinen tarkastus”, jos kyseessä ovat tartunnasta epäillyt eläimet, kuljetukseen kelpaamattomat eläimet tai kuolleet eläimet. Rastitetaan ”Laboratoriotesti”, jos testitulos ei ole tyydyttävä. Rastitetaan ”Eläinten hyvinvointi”, jos kyseessä on soveltumaton kuljetusväline. Rastitetaan ”IAS”, jos unionin kannalta merkityksellisiin haitallisiin vieraslajeihin sovellettavia sääntöjä ei ole noudatettu. Rastitetaan ”Muu”, jos mikään edellä mainituista syistä ei sovellu. CHED-P Rastitetaan ”Asiakirjatarkastus”, jos kyseessä on puuttuva todistus, alkuperäisen todistuksen puuttuminen, väärä malli, väärennetty todistus, virheelliset päivämäärät, allekirjoituksen tai leiman puuttuminen, virheellinen viranomainen, puuttuva laboratorioraportti tai puuttuva lisävakuutus. Rastitetaan ”Alkuperä”, jos kyseessä on muu kuin tuontiin hyväksytty maa, muu kuin tuontiin hyväksytty alue tai muu kuin tuontiin hyväksytty laitos. Rastitetaan ”Tunnistustarkastus”, jos etiketti puuttuu, etiketti tai asiakirja ei vastaa lähetystä, etiketti on puutteellinen, kuljetusväline ei vastaa ilmoitettua, virallisen sinetin numero ei vastaa ilmoitettua tai yksilöllinen tunnistenumero tai laji ei vastaa ilmoitettua. Rastitetaan ”Fyysinen tarkastus”, kun kyseessä on virhe hygieniavaatimusten täyttymisessä, kylmäketjun katkeaminen, virhe lämpötilavaatimuksen täyttymisessä, hylkääminen aistinvaraisen tarkastuksen perusteella tai loisten esiintyminen. Rastitetaan ”Laboratoriotesti”, jos kyseessä on kemiallinen saastuminen, mikrobiologinen saastuminen, eläinlääkejäämät, altistuminen säteilylle, vaatimustenvastaiset lisäaineet tai muuntogeeniset organismit (GMO). Rastitetaan ”IAS”, jos kyseessä on unionin kannalta merkityksellinen haitallinen vieraslaji. Rastitetaan ”Muu”, jos mikään edellä mainituista syistä ei sovellu. CHED-PP Rastitetaan ”Asiakirjatarkastus”, jos todistus tai kasvipassi tai mikä tahansa muu takeet unionin lainsäädännön mukaisesti antava asiakirja puuttuu tai ei ole voimassa. Rastitetaan ”Alkuperä”, jos yrityksen rekisteröintinumero ei ole tiedossa, kun sellaista edellytetään. Rastitetaan ”Tunnistustarkastus”, jos lähetys ei vastaa mukana seuraavia asiakirjoja. Rastitetaan ”Fyysinen tarkastus”, kun kyseessä on tuhoojan tai kiellettyjen kasvien, kasvituotteiden tai muiden tavaroiden esiintyminen. Rastitetaan ”Muu”, jos vastaanottaja ei sisälly tuottajien/tuojien viralliseen rekisteriin. Rastitetaan ”IAS”, jos kyseessä on unionin kannalta merkityksellinen haitallinen vieraslaji. CHED-D Rastitetaan ”Asiakirjatarkastus”, jos todistus tai muut vaadittavat mukana seuraavat asiakirjat puuttuvat tai eivät ole voimassa. Rastitetaan ”Tunnistustarkastus”, jos lähetys ei vastaa mukana seuraavia asiakirjoja. Rastitetaan ”Laboratoriotesti”, jos kyseessä on kemiallinen saastuminen tai mikrobiologinen saastuminen. Rastitetaan ”Fyysinen tarkastus”, jos kyseessä on puutteellinen hygienia. Rastitetaan ”Muu”, jos mikään edellä mainituista syistä ei sovellu.

II.18 Tiedot valvonnan suorittavista määräpaikoista

Ilmoitetaan kaikkien kohdissa II.9–II.16 mainittujen valvonnan suorittavien määräpaikkojen nimi, osoite ja rekisteröinti-/hyväksymisnumero. CHED-A Jos toimivaltainen viranomainen pyytää laitoksen nimen pitämistä salassa, ilmoitetaan ainoastaan sille myönnetty rekisteröinti-/hyväksymisnumero. CHED-PP / CHED-D Jos kyseessä on jatkokuljetus määräpaikkaan, ilmoitetaan jatkokuljetuksen määräpaikkana olevan tilan nimi, osoite ja tarvittaessa rekisteröintinumero. Jos kyseessä on siirto valvontapisteeseen, ilmoitetaan yhteystiedot ja IMSOC:n valvontapisteelle antama yksilöllinen aakkosnumeerinen koodi.

II.19 Uudelleensinetöity lähetys

Ilmoitetaan sen sinetin numero, joka on kiinnitetty rajatarkastusasemalla toteutetun virallisen valvonnan jälkeen tai sen jälkeen, kun lähetys on varastoitu erityisesti hyväksytyssä tullivarastossa, sekä tapauksissa, joissa unionin lainsäädännössä edellytetään virallista sinettiä.

II.20 Tiedot rajatarkastusasemasta

Rajatarkastusaseman tai tapauksen mukaan valvontapisteen virallinen leima. Kun kyseessä on vaatimustenvastaista lähetystä koskeva myöhempi CHED-P-asiakirja, ilmoitetaan vapaa-alueen tai erityisesti hyväksytyn tullivaraston valvonnasta vastaavan valvontayksikön nimi.

II.21 Todistuksen myöntävä virkamies

Tässä kohdassa on todistuksen myöntävän virkamiehen, jolla on oikeus allekirjoittaa CHED-asiakirja, allekirjoittama lausuma: Minä, allekirjoittanut todistuksen myöntävä virkamies, vakuutan, että tätä lähetystä koskevat tarkastukset on tehty unionin vaatimusten ja tarvittaessa määräjäsenvaltion kansallisten vaatimusten mukaisesti.

II.22 Tarkastusmaksut

Tässä kohdassa voidaan ilmoittaa tarkastusmaksut.

II.23 Tullin asiakirjaviite

Tätä kohtaa voi käyttää tulliviranomainen tai – tulliviranomaisen annettua tiedon – lähetyksestä vastaava taho asiaankuuluvien tietojen lisäämiseksi (esim. T1-asiakirjan viitetiedot), jos lähetykset pysyvät tullivalvonnassa tietyn ajan.

II.24 Myöhempi CHED

Ilmoitetaan asetuksen (EU) 2017/625 51 artiklan ja 53 artiklan 1 kohdan a alakohdan nojalla vahvistettavissa tapauksissa tai rajatarkastusasemalla tapahtuvan lähetyksen osiin jakamisen jälkeen myönnettävän yhden tai useamman CHED-asiakirjan aakkosnumeerinen koodi.